শহরে ফের অটোচালকদের তাণ্ডব। খুচরো নিয়ে বচসার জেরে নিউটাউনে পেটানো হল যাত্রীকে। আক্রান্ত যাত্রীর অভিযোগ,  মারধরের সময় সামনেই  দাঁড়িয়ে ছিলেন কর্তব্যরত ট্রাফিক পুলিসকর্মী। তবে বার বার সাহায্যের জন্য আবেদন জানিয়েও কোনও সাড়া মেলেনি। খুচরো নেই। অটোয় ওঠার আগে চালককে জানিয়েছিলেন তথ্যপ্রযুক্তি কর্মী সৌরভ মুখার্জি।  কুড়ি টাকা খুচরো করে দেবেন, কথা দেন চালক। এর পরেই ইউনিটেক বিল্ডিংয়ের সামনে থেকে  অটোয় ওঠেন সৌরভ। অভিযোগ, নারকেলবাগান মোড়ে অটো থেকে নামার পরই ভোল পাল্টান অটোচালক। জানিয়ে দেন, খুচরো হবে না। শুরু হয় বচসা। এরপরই কুড়ি টাকার নোট নিয়েই চম্পট দেওয়ার চেষ্টা করেন অটোচালক। কোনওমতে তাকে ধরে ফেলেন সৌরভ। তখনকার মত পাওনাগণ্ডা মিটিয়ে দেন অটোচালক। কিন্তু কি ঘটল এরপর? নিউটাউন থানায় অভিযোগ জানালে আক্রান্ত যাত্রীকে নিয়ে অটোস্ট্যান্ডে যায় পুলিস। আটক করা হয়েছে এক অটোচালককে। মূল অভিযুক্ত ও তাঁর সঙ্গীদের খোঁজে তল্লাসি চালাচ্ছে পুলিস।